સોશિયલ મીડિયા પર એક વાયરલ વીડિયોમાં આગ્રાની એક બિલ્ડિંગ અચાનક જમીનદોસ્ત થતી દેખાઇ રહી છે. પહેલી વખતમાં આ કેવી રીતે થયું તે સમજવું થોડું મુશ્કેલ છે પણ કારણ જ્યારે સામે આવ્યું તો સૌ કોઇના હોશ ઉડી ગયા. મળેલી માહિતી મુજબ આ બિલ્ડિંગ પડવા પાછળનું મુખ્ય કારણ ઉંદરો હતા. આગ્રાના ગીચ વિસ્તારની આ ઘટના છે. મહાકામેશ્વરના મંદિર પાસે એવી કેટલીય બિલ્ડિંગ્સ છે જે ઉંદરોને કારણે પરેશાન હોય. આ વિસ્તારોમાં વ્યાપારી વર્ગની કેટલીય બિલ્ડિંગ્સ છે. અહીં હંમેશાથી ઉંદરનો ત્રાસ વધુ રહ્યો છે. છેલ્લા કેટલાક સમયથી ઉંદરોની વસતીમાં પણ વધારો થયો છે.